वाटर सप्लाई एवं सेनिटेशन विभाग बनवाएगा शौचालय
तहत जिले के 1213 गांवों में
से 415 प्रोजेक्ट में शामिल
भास्करसंवाददाता | गुरदासपुर
प्रधानमंत्रीकी ओर से चलाए स्वच्छ भारत अभियान के तहत गांवों में लोगों की सुविधा के लिए शौचालय बनाने का काम सही तरीके से लागू करने के लिए अब यह काम वाटर सप्लाई सेनिटेशन विभाग ने अपने हाथों में ले लिया है, ताकि इस काम को सही ढंग से पूरा किया जा सके तथा इसमें कोई धांधली हो। पहले इस अभियान की राशि पंजाब सरकार द्वारा गांवों की पंचायत के खातों में डाल दी जाती थी, लेकिन अब यह राशि विभाग द्वारा शौचालय का निर्माण करने वाले व्यक्ति को तीन किश्तों में दी जाएगी।
स्वच्छ भारत अभियान के तहत 8 मार्च तक स्वच्छ शक्ति सप्ताह निगरान इंजीनियर जतिन्दर सिंह सैनी के नेतृत्व में मनाया जा रहा है। इसके अलावा लोगों को जागरूक करने के लिए गांवों में सेमिनार जागरूकता कैंप भी लगाए जा रहे हैं। असिस्टेंट जिला सेनिटेशन अधिकारी कम उपमंडल इंजीनियर गुरदासपुर कंवरजीत रत्तड़ा ने बताया कि जिला के 7 हलकों के 11 ब्लाॅकों के कुल 1213 गांवों में से अभी तक 415 गांवों को स्वच्छ भारत योजना में शामिल किया गया है। इन गांवों में 394 गांवों का सर्वे पूरा हो चुका है, जबकि 21 गांवों का सर्वे का काम चल रहा है। 394 गांवों में कुल 28 हजार 165 शौचालयों का निर्माण करवाया जाना है। उन्होंने बताया कि विभाग द्वारा 20 गांवों में आरओ प्लांट लगाने का लक्ष्य है, जिसका काम शुरू हो चुका है। योजना पर 285.55 लाख रुपए खर्च आएगा।
तीन किश्तों में मिलेगी राशि
अधिकारियोंने बताया कि जो व्यक्ति घर में शौचालय बनाता है, उसे विभाग की ओर से 15 हजार रुपए की राशि जारी होगी, जो कि तीन किश्तों में 5-5 हजार रुपए करके दी जाएगी। किसी भी शौचालय की गंदगी बाहर गली नाली में जाए इसके लिए यह बात निश्चित की जाती है कि उक्त घर में शौचालय से जुड़ा मेन हाेल बना हो।
कार्यकी होगी वीडियोग्राफी
रतड़ाने बताया कि उक्त योजना में बीपीएल कार्डधारक, अपाहिज, मजदूर गरीबी रेखा से नीचे रहने वाले लोग आते हैं। शौचालयों के काम यकीनी बनाने के लिए विभाग द्वारा इस कार्य की वीडियोग्राफी भी करवाई जाएगी, जबकि विभिन्न गांवों में चल रहे इन कार्यों की निगरानी के लिए गांव के सरपंच के साथ-साथ विभाग का एक अधिकारी भी इसका निरीक्षण करेगा।
निगरान इंजीनियर जतिन्दर सैनी बोले- 8 तक मनाया जा रहा स्वच्छ शक्ति सप्ताह।
kas_Deva hin_Deva mag_Deva mai_Deva hin_Deva hin_Deva hin_Deva hin_Deva hne_Deva hin_Deva hin_Deva